BRATISLAVA. "To, že som dostala oveľa viac hlasov, je zrejme odmena za prácu v uplynulom období," ohodnotila úspech v komunálnych voľbách staronová starostka bratislavskej mestskej časti Podunajské Biskupice Alžbeta Ožvaldová (Sieť, SDKÚ, SaS, Most-Híd, SMK-MKP, KDH, Nova, Smer)
Vo voľbách ju volilo takmer 3900 voličov. Jej jediný protikandidát Martin Halás (SDĽ) získal približne 1700 hlasov.
Ožvaldová chce v ďalšom funkčnom období v Podunajských Biskupiciach napríklad rozšíriť kapacitu škôlok, vybudovať parkovacie miesta či dobudovať kanalizácie so spätnou úpravou vozoviek.
"Chcem tiež revitalizovať ďalšie verejné priestranstvá, aktívne spolupracovať pri zlepšení dopravnej situácie v mestskej časti, konečne začať budovanie R7 a vytvoriť stacionár pre seniorov," povedala Kolková.
Do nového zastupiteľstva Podunajských Biskupíc sa dostali Izabella Jégh, Ján Duranský, Olívia Falanga Wurster, Katarína Matuszná, Mikuláš Krippel, Attila Foglszinger, Peter Tóth, Milan Černý, Lukáš Lampart, Jana Šimunová, Vladimír Holásek, Pavol Kubiš, Jaroslav Švehla, Rozália Múčková a Anna Brániková.
Volebná účasť v mestskej časti dosiahla 30,01 percenta.